## Odluka o naknadi troškova i nagradi arbitrima, članovima tijela Sudišta i drugim sudionicima u postupcima arbitraže i mirenja pred Stalnim izbranim sudištem i Centrom za mirenje Hrvatske gospodarske komore

### NN 108/2003 (8.7.2003.), Odluka o naknadi troškova i nagradi arbitrima, članovima tijela Sudišta i drugim sudionicima u postupcima arbitraže i mirenja pred Stalnim izbranim sudištem i Centrom za mirenje Hrvatske gospodarske komore

# HRVATSKA GOSPODARSKA KOMORA

1434

Na temelju odredbe članka 12. Pravilnika o
Stalnom izbranom sudištu pri Hrvatskoj gospodarskoj komori (»Narodne novine«,
br. 81/2002), članka 9. Pravilnika o mirenju (»Narodne novine«, br. 81/2002), i
članka 26. točka 16. Statuta Hrvatske gospodarske komore (»Narodne novine« broj
11/94 – pročišćeni tekst, 108/95, 16/96, 64/01) Upravni odbor Hrvatske
gospodarske komore na 7. sjednici održanoj 2. srpnja 2003. godine donio je

## ODLUKU

### o naknadi troŠkova i nagradi arbitrima, Članovima tijela SudiŠtai drugim sudionicimau postupcima arbitraŽe i mirenja pred Stalnim izbranim sudiŠtem i Centrom za mirenje Hrvatske gospodarske komore

PodruČje primjene

Članak 1.

Ovom odlukom uređuju se nagrade i naknade
troškova koje pripadaju:

– predsjedniku, potpredsjednicima, članovima
predsjedništva i tajniku Stalnog izbranog sudišta (u daljnjem tekstu: Sudište);

– arbitrima,
izmiriteljima, prevoditeljima, zapisničarima, svjedocima, vještacima,
stenografima, snimateljima i drugim osobama koje sudjeluju u postupcima
arbitraže i mirenja pred Stalnim izbranim sudištem i Centrom za mirenje pri
Hrvatskoj gospodarskoj komori.

Nagrade

Članak 2.

Predsjednik i tajnik Sudišta imaju pravo na
mjesečnu nagradu za obavljanje svojih dužnosti.

Visinu nagrade iz stavka 1. ovog članka odlukom
određuje predsjedništvo Sudišta za tekuću godinu.

Članak 3.

Članovima predsjedništva Sudišta pripada nagrada
za sudjelovanje na sjednicama predsjedništva prema odluci koju za tekuću godinu
donosi predsjedništvo Sudišta.

Članak 4.

Nakon okončanja arbitražnog postupka, konačnu
odlukuo iznosu nagrade arbitrima donosi predsjednik Sudišta u skladu s
tarifom koja je sastavni dio Odluke o troškovima u postupcima arbitraže i
mirenja.

Arbitru pojedincu pripada nagrada u iznosu
određenom na osnovu tarife iz stavka 1. ovoga članka.

Ako se članovi arbitražnog vijeća nisu drugačije
dogovorili, predsjedniku arbitražnog vijeća pripada 40 posto, a ostalim
članovima arbitražnog vijeća po 30 posto nagrade iz stavka 1. ovoga članka.

Članak 5.

Nakon okončanja postupka mirenja, konačnu odluku
o iznosu nagrade izmiriteljima donosi predsjednik Centra za mirenje u skladu s
tarifom koja je sastavni dio Odluke o troškovima u postupcima arbitraže i
mirenja.

Ako postupak mirenja provodi jedan izmiritelj,
izmiritelju pripada nagrada u iznosu određenom na osnovu tarife iz stavka 1.
ovoga članka.

Ako postupak mirenja
provodi više izmiritelja, nagrada u iznosu određenom na osnovu tarife iz stavka
1. ovog članka isplatit će se izmiriteljima na jednake dijelove, osim ako se
izmiritelji drugačije ne dogovore.

Članak 6.

Iznimno ako to smatra primjerenim s obzirom na
okolnosti slučaja, predsjednik Sudišta može odlučiti da se arbitru ili
izmiritelju predujmi dio nagrade iz članka 4. odnosno 5. ove Odluke.

Članak 7.

Prevoditelji, zapisničari, vještaci, stenografi,
snimatelji i druge osobe koje obavljaju određene poslove u postupcima arbitraže
odnosno mirenja pred Sudištem odnosno Centrom za mirenje imaju pravo na nagradu
u iznosu kojeg utvrdi predsjednik Sudišta vodeći računa o prilikama konkretnog
slučaja i o uobičajenim nagradama za takav rad.

Osobe koje poslove iz
stavka 1. ovog članka obavljaju kao zaposlenici Hrvatske gospodarske komore u
okviru svojih obveza iz radnog odnosa, nemaju pravo na nagradu na temelju
stavka 1. ovog članka.

Naknade troŠkova

Članak 8.

Predsjednik, članovi predsjedništva i tajnik
Sudišta, arbitri, izmiritelji, prevoditelji, zapisničari, svjedoci, vještaci,
stenografi, snimatelji i druge osobe koje obavljaju određene poslove u
postupcima arbitraže odnosno mirenja pred Sudištem odnosno Centrom za mirenje,
imaju pravo na naknadu troškova u vezi s obav­ljanjem svojih dužnosti.

Naknada troškova iz
stavka 1. ovoga članka obuhvaća naknadu putnih troškova, smještaj u hotelu, te
iznimno i druge odobrene stvarne troškove sukladno općim aktima Hrvatske
gospodarske komore i posebnim propisima.

Nalozi za isplatu

Članak 9.

Naloge za isplatu nagrada i naknada troškova
predsjedniku i tajniku Sudišta izdaju potpredsjednik Sudišta ili član predsjed­ništva
kojem se ta sredstva ne isplaćuju.

Ostale naloge za isplatu iz sredstava Sudišta
izdaje predsjednik ili tajnik Sudišta.

Prijelazne i zavrŠne
odredbe

Članak 10.

Stupanjem na snagu ove odluke prestaju važiti
Odluka o naknadi troškova i nagradi arbitrima i drugim osobama u postup­ku bez
međunarodnog elementa pred Stalnim izbranim sudištem pri Hrvatskoj gospodarskoj
komori (»Narodne novine«, br. 57/92) i Odluka o naknadi troškova i nagradi
arbitrima i drugim osobama u postupku s međunarodnim elementom pred Stalnim
izbranim sudištem pri Hrvatskoj gospodarskoj komori (»Narodne novine«, br.
57/92).

Članak 11.

Ova odluka stupa na snagu osmoga dana od dana
objave u »Narodnim novinama«.

Broj: I – 2132/1-2003.
Zagreb, 2. srpnja 2003.

Predsjednik
**Nadan Vidošević,** v. r.

Odluka, NN 108/2003-1434